Tolong jelaskan mengenai Tengah hari dalam bahasa melayu

Tengah hari (juga tengah siang atau rembang) biasanya ditakrifkan sebagai pukul 12 pada siang hari, yang bertentangan dengan tengah malam. Istilah tengah hari juga digunakan bahasa sehari untuk merujuk kepada tempoh masa di pertengahan siang. Matahari rembang adalah apabila Matahari transit  meridian samawi tempatan dan pada tahap altitud tertinggi di langit, pada pukul 12 masa suria ketara. Waktu tempatan atau waktu jam matahari rembang bergantung kepada longitud dan tarikh. Bertentangan tengah hari ialah tengah malam.

Dalam banyak budaya di Hemisfera Utara, tengah hari mempunyai perkaitan geografi purba dengan arah "selatan "(seperti tengah malam dengan "utara" dalam sesetengah budaya). Sisa-sisa perkaitan tengah hari = selatan dipelihara dalam perkataan untuk tengah hari dalam Perancis (Midi) dan Itali (Mezzogiorno), kedua-duanya juga merujuk kepada bahagian-bahagian selatan negara masing-masing. Poland, Belarus, Ukraine, dan Serbia moden melangkah lebih jauh, dengan perkataan untuk tengah hari (południe, поўдзень, південь, пoднesecara harfiahnya "separuh hari") juga bermaksud "selatan" dan perkataan untuk "tengah malam" (północ, поўнач, північ, пoнoħsecara harfiahnya "separuh malam", sebagaimana dengan bahasa Inggeris pertengahan bermakna "setengah") juga bermaksud "utara".